Diamanter varer evig (roman)

Diamanter varer evig (org. tittel Diamonds are forever) er den fjerde boken om den britiske agenten James Bond, skrevet av Ian Fleming i 1956.

 Handling 
Diamanter blir smuglet ut av Sierra Leone, og Bond må stoppe dette. Han tar på seg rollen som diamantsmugleren Peter Franks for å finne ut av hvordan smuglingen pågår. MI6 mistenker at en diamantbutikk kalt Diamantenes hus, kan ha noe med det å gjøre, siden de kjøper mindre og mindre diamanter, men tjener mer og mer. 

Bond besøker mellomkvinnen Tiffany Case, og hun hjelper Bond med å smugle diamantene over til New York. Bond leverer diamantene til Spang-mafiaen. Nå skal mafiaen betale Bond for jobben, og for å hvitvaske pengene, lar de Bond satse på en hest, under et avtalt veddeløp. Ved hjelp av Felix Leiter, som jobber for Pinkerton, greier Bond å sørge for at hesten ikke vinner allikevel. 

Nå blir Bond sendt til Las Vegas for å vinne tilbake pengene ved gambling. Bond får også vite at Rufus Saye, innehaveren av Diamantenes hus, er et dekknavn for Jack Spang, tvillingbroren til Seraffimo Spang. Og sammen styrer de Spang-mafiaen. I Las Vegas greier Bond å vinne mye mer enn hva Spang hadde beregnet på ham. Dette ergrer dem, og de setter etter ham, og det blir en biljakt. 

Bond greier, ved hjelp av sin sjåfør Ernie Cureo, å sprenge den ene bilen. Men en annen bil med gangstere, setter etter dem, og de skyter Ernie. Tilslutt gir Bond og Ernie opp, og Bond blir tatt med til Seraffimos Cowboy-by Spectreville. Her blir han banket opp og torturert av Wint og Kidd som er to mordere for Spang-mafiaen. Opprinnelig het duoen Wint og Gore, men siden en slektning av Fleming het Gore, ble navnet byttet om til Kidd.

Bond våkner opp igjen, og sammen med Tiffany Case, rømmer de med en dresin i Spectreville. Men Seraffimo setter etter dem, med toget. Bond og Case greier å få toget over på et blindspor, og Seraffimo dør.
Case og Bond drar nå på ferie. Men det viser seg at Wint og Kidd har lurt seg på cruiseskipet de drar med. De kidnapper Case, men Bond finner dem og han skyter Wint og Kidd. (I filmen setter Bond fyr på den ene av de to som så kaster seg selv over bord for å slukke ilden. Den andre får følge over bord av helvetesmaskinen som de to hadde planlagt å bruke til å ta livet av Bond og Case.) 

Etter denne episoden drar Bond til Sierra Leone for å stoppe Jack Spang alias Rufus Saye. Han har fortsatt å smugle diamanter, men Bond greier å skyte ned helikopteret hans, og Saye dør. 

 Fakta 
Førsteopplaget på boken i England var på  eksemplarer. 

Ian Fleming stoppet ikke med å skrive om diamantsmugling her: I 1957 skrev han boken The Diamonds Smugglers.

 Referanser 

Kategori:James Bond-bøker
Kategori:Ian Fleming-romaner
Kategori:Bøker fra 1956